Ek is altyd die een wat vir my kêrel teksboodskappe stuur. Dikwels antwoord hy nie eens nie of hy neem sy tyd om ’n simpel emotikon te stuur. My foon het nie eens al die prentjies nie; dan lyk dit net soos vraagtekens. Is dit nie ongeskik nie?
Ander wil nie onderbreek word wanneer hulle besig is nie en voel jy oorskry ’n grens deur hul aandag met ’n teksboodskap te eis.
Moenie ’n teksslaaf wees nie. Waardeer jul tyd saam en moenie dié een aspek van jul verhouding as maatstaf vir die sukses daarvan gebruik nie.
Gee jou kêrel ’n slag die kans om na jou te verlang en jou die hof te maak. En laai gerus die emotikon-apps op jou foon af as dit moontlik is.
’n Ruk gelede het ek ’n buisswangerskap gehad. Ek was ’n paar weke lank swanger, maar elke toets was negatief. Ek het begin bloei en pyn gehad en is hospitaal toe.